pythainlp/thaigov-v2-corpus-22032023 huggingface dataset:
วันพฤหัสบดีที่ 24 พฤศจิกายน 2565
​PM congratulates Thai restaurants featured in MICHELIN Guide Thailand’s 2023 Bib Gourmand selection
​PM congratulates Thai restaurants featured in MICHELIN Guide Thailand’s 2023 Bib Gourmand selection
November 24, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha congratulated over 189 restaurants throughout the country that have been featured in the “MICHELIN Guide Thailand’s 2023 Bib Gourmand selection”, and expressed pleasure with the country being world’s “ultimate street food haven”.
The 2023 Bib Gourmand selection features 189 budget-friendly dining venues. Out of all that made the list, 53 are first-time entries, while 6 are promoted entries. Province wise, 82 restaurants are in Bangkok and surrounding cities, 13 in Phra Nakhon Si Ayutthaya, 27 in Chiang Mai, 23 in Phuket, 11 in Phang-Nga, 9 in Nakhon Ratchasima, 6 in Ubon Ratchathani, 7 in Udon Thani, and 11 in Khon Kaen.
These restaurants must pass 5 evaluation criteria, that is, 1) quality of the ingredients used; 2) mastery of flavor and cooking techniques; 3) personality of chef in his cuisine; 4) value for money; and 5) consistency between visits. The restaurants listed in the MICHELIN Guide Thailand’s 2023 Bib Gourmand selection represent notable quality of Thai cuisine, especially street food. According to the MICHELIN Guides, “high proportion of street food eateries on the Bib Gourmand list marks Thailand’s quintessential culinary scene as an ultimate street food haven for budget-savvy diners. Street food is practically a savory way of life in Thailand. It is ubiquitous throughout the country, offering an incredible variety of unique, flavorful dishes.”
The Thai Government has placed great importance on promoting gastronomy tourism. Recognition from the MICHELIN Guide Thailand is a way to attract both Thai and foreign tourists, and increase economic value to localities and the country as a whole. The Government Spokesperson added that the meal served at the 2022 APEC Summit Gala Dinner has impressed economic leaders a great deal. This demonstrates the Government’s success in incorporating Thailand’s soft power into the international event, which will also contribute to the country’s tourism and consumption sectors.
วันพฤหัสบดีที่ 24 พฤศจิกายน 2565
นายชยธรรม์ พรหมศร ปลัดกระทรวงคมนาคม เป็นประธานพิธีเปิดการประชุมคณะกรรมการว่าด้วยการขนส่งของเอสแคป ครั้งที่ 7
...
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้นายชยธรรม์ พรหมศร ปลัดกระทรวงคมนาคม เป็นประธานพิธีเปิดการประชุมคณะกรรมการว่าด้วยการขนส่งของเอสแคป ครั้งที่ 7 ร่วมกับ นาง Armida Salsiah Alisjahbana เลขาธิการบริหารเอสแคป โดยมีผู้แทนจากหน่วยงานในสังกัดกระทรวงคมนาคมเข้าร่วมประชุมฯ ในวันที่ 23 พฤศจิกายน 2565 ณ ศูนย์การประชุมสหประชาชาติ กรุงเทพฯ
นายชยธรรม์ พรหมศร ปลัดกระทรวงคมนาคม กล่าวว่า ความเชื่อมโยงระหว่างประเทศไทยกับแผนปฏิบัติการระดับภูมิภาคสำหรับการพัฒนาด้านการขนส่งที่ยั่งยืนในภูมิภาคเอเชียและแปซิฟิก ค.ศ. 2022 - 2026 ประเทศไทยได้ให้ความสำคัญกับการเปลี่ยนแปลงสภาพภูมิอากาศที่เปลี่ยนแปลงไป
และมุ่งมั่นพัฒนาการขนส่งอย่างยั่งยืนตามเป้าหมาย SDGs โดยมีนโยบายที่สำคัญมากมาย โดยเฉพาะโครงการขนาดใหญ่ เพื่อนำไปสู่การพัฒนาระบบโครงข่ายโลจิสติกส์ระหว่างประเทศไทยกับภูมิภาคและการขนส่งแบบไร้รอยต่อ เช่น โครงการพัฒนาทางหลวงพิเศษระหว่างเมืองและระบบราง หรือ MR – MAP โครงการสะพานเศรษฐกิจเชื่อมฝั่งทะเลอ่าวไทย – อันดามัน การพัฒนาด้านรถไฟความเร็วสูง การพัฒนาท่าอากาศยานสุวรรณภูมิ ระยะที่ 3 และสนามบินอู่ตะเภา การพัฒนาท่าเรือแหลมฉบัง ระยะที่ 3 การขนส่งต่อเนื่องหลายรูปแบบ ตลอดจนแผนการพัฒนาระบบการขนส่งมวลชนสาธารณะในเขตกรุงเทพและปริมณฑล การพัฒนาระบบรถไฟรางคู่ที่เชื่อมโยงในระดับประเทศและระดับภูมิภาคควบคู่กับการพัฒนาท่าเรือบก นอกจากนี้ยังได้กล่าวถึงการดำเนินการเพื่อพัฒนาด้านความปลอดภัยทางถนน โดยแบ่งออกเป็น 3 มิติ ได้แก่ มิติผู้ใช้ถนน มิติยานยนต์ และมิติสภาพแวดล้อมทางถนน รวมถึงการปฏิรูปขั้นตอนการทำใบอนุญาตขับขี่ภายในประเทศตามแนวทางของอนุสัญญาสหประชาชาติด้านการจราจรทางถนนปี ค.ศ. 1968 ตลอดจนการได้รับทุนสนับสนุนจากกองทุนด้านความปลอดภัยทางถนน (UNSRF) เพื่อดำเนินโครงการศึกษาการพัฒนาแผนแม่บทด้านความปลอดภัยของรถจักรยานยนต์ในประเทศไทย ในด้านการขนส่งคาร์บอนต่ำ โดยประเทศไทยได้จัดทำแผนปฏิบัติการการตั้งเป้าหมายการมีส่วนร่วมของประเทศ (Nationally Determined Contributions : NDC) ภาคการขนส่งโดยกำหนดเป้าหมายในการลดอัตราการปล่อยก๊าซเรือนกระจกประมาณ 31 ล้านตันภายในปี ค.ศ. 2030 รวมถึงการจัดทำแผนนำทางด้านยานยนต์พลังงานไฟฟ้า (EV Roadmap) โดยตั้งเป้าในการเพิ่มสัดส่วนการผลิตยานยนต์พลังงานไฟฟ้าให้ได้ร้อยละ 30 ภายในปี ค.ศ. 2030 และร้อยละ 50 ภายในปี 2035 รวมถึงการส่งเสริมการใช้รถโดยสารสาธารณะ เรือ และรถไฟพลังงานไฟฟ้าซึ่งจะมีบทบาทสำคัญในการลดการปล่อยก๊าซคาร์บอนของประเทศ
สำหรับการประชุมคณะกรรมการว่าด้วยการขนส่งของเอสแคป ครั้งที่ 7 จัดขึ้นระหว่างวันที่ 23 – 25 พฤศจิกายน 2565 มีวัตถุประสงค์เพื่อหารือเกี่ยวกับความสำคัญเชิงยุทธศาสตร์ในการพัฒนาด้านการขนส่งในระดับภูมิภาคและความร่วมมือในการดำเนินการตามปฏิญญาระดับรัฐมนตรีด้านการพัฒนาการขนส่งที่ยั่งยืนในภูมิภาคเอเชียและแปซิฟิกและแผนปฏิบัติการระดับภูมิภาคสำหรับการพัฒนาด้านการขนส่งที่ยั่งยืนในภูมิภาคเอเชียและแปซิฟิก (ค.ศ. 2022 – 2026) ซึ่งได้มีการรับรองในการประชุมระดับรัฐมนตรีด้านการขนส่งเอสแคป ครั้งที่ 4 เมื่อเดือนธันวาคม 2564 ณ ศูนย์การประชุมสหประชาชาติ กรุงเทพฯ รวมถึงข้อมติของคณะกรรมาธิการเอสแคป และข้อริเริ่มระดับโลกต่าง ๆ รวมถึงจะมีการแลกเปลี่ยนมุมมอง แบ่งปันประสบการณ์ และอภิปรายหารือเชิงนโยบายด้านการขนส่ง
วันพฤหัสบดีที่ 24 พฤศจิกายน 2565
ขอเชิญเที่ยวงาน.. อุตสาหกรรมแฟร์ "ซื้อของไทย ใช้ของดี สร้างอาชีพ เสริมธุรกิจที่ดีพร้อม"
วันที่ 1-4 ธันวาคม 2565 เวลา 10.00 - 20.00 น. อาคาร Hall 9-12 อิมแพค เมืองทองธานี
ขอเชิญเที่ยวงาน.. อุตสาหกรรมแฟร์ "ซื้อของไทย ใช้ของดี สร้างอาชีพ เสริมธุรกิจที่ดีพร้อม"
วันที่ 1-4 ธันวาคม 2565
เวลา 10.00 - 20.00 น.
อาคาร Hall 9-12 อิมแพค เมืองทองธานี
พบกับ
- นิทรรศการดีพร้อมเสริมแกร่ง SME
- ช็อปเพลินกับสินค้าดีทั่วประเทศกว่า 1,200 ร้านค้า
- เติมเต็มความรู้ สัมมนา และฝึกอาชีพ !!ฟรี
- ตื่นตากับศิลปินดาราดัง
ช็อปสนุก !? ลุ้นทองกว่า 3 แสนบาท
วันพฤหัสบดีที่ 24 พฤศจิกายน 2565
โฆษกรัฐบาลเผย นายกฯ ยินดี “มิชลินไกด์” ประเทศไทย ประจำปี 2566 คัดเลือกร้านอาหาร และStreet Food ไทย กว่า 189 ร้าน
โฆษกรัฐบาลเผย นายกฯ ยินดี “มิชลินไกด์” ประเทศไทย ประจำปี 2566 คัดเลือกร้านอาหาร และStreet Food ไทย กว่า 189 ร้าน พร้อมชื่นชมไทยเป็น “ดินแดนสวรรค์ด้าน Street Food” สะท้อนศักยภาพและวัฒนธรรมอาหารไทย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับร้านอาหารและ Street Food ไทยที่ได้รับการคัดเลือกจากมิชลิน ไกด์ (MICHELIN Guide) ประเทศไทย ประจำปี 2566 ให้ได้รับสัญลักษณ์ “บิบ กูร์มองด์” (Bib Gourmand) จำนวน 189 ร้าน สะท้อนศักยภาพและวัฒนธรรมอาหารของไทยที่ได้รับการยอมรับอย่างต่อเนื่อง
โฆษกประจำสำนักนายกรัฐมนตรีเปิดเผยว่า ร้านอาหารและ Street Food ไทยทั้ง 189 ร้าน มีร้านที่ได้รับการคัดเลือกครั้งแรก 53 ร้าน และร้านที่ได้รับการเลื่อนระดับจากปีก่อน 6 ร้าน แบ่งเป็นรายจังหวัด ดังนี้ กรุงเทพฯ และปริมณฑล 82 ร้าน, อยุธยา 13 ร้าน, เชียงใหม่ 27 ร้าน, ภูเก็ต 23 ร้าน, พังงา 11 ร้าน, นครราชสีมา 9 ร้าน, อุบลราชธานี 6 ร้าน, อุดรธานี 7 ร้าน และขอนแก่น 11 ร้าน
โดยเกณฑ์การคัดเลือกจะต้องผ่านการประเมินทั้งสิ้น 5 ปัจจัย ได้แก่ 1. คุณภาพของวัตถุดิบที่ใช้ 2. ความโดดเด่นของรสชาติและเทคนิคการรังสรรค์อาหาร 3. เอกลักษณ์เฉพาะตัวของเชฟที่นำเสนอผ่านมื้ออาหาร 4. ความคุ้มค่าสมราคา และ 5. ความคงที่ของประสบการณ์ในการทานต่างวาระ ทั้งหมดสะท้อนให้เห็นถึงคุณภาพของอาหารไทยที่โดดเด่น โดยเฉพาะร้านอาหารประเภท Street Food รวมทั้งยังได้รับการชื่นชมจากผู้จัดทำคู่มือมิชลิน ไกด์ ว่า วัฒนธรรมอาหารไทยเป็น “ดินแดนสวรรค์ของ Street Food” (Ultimate street food haven) ที่มีการนำเสนออาหารอร่อย มีความหลากหลายของรสชาติ และสร้างประสบการณ์ในการทานอาหารได้อีกด้วย เนื่องจากสามารถพบเห็นทุกแห่งทั่วประเทศไทย
“รัฐบาลคำนึงถึงการส่งเสริมวัฒนธรรมและการท่องเที่ยวเชิงอาหาร (Gastronomy Tourism) ซึ่งการคัดเลือกจากมิชลิน ไกด์ ประเทศไทย จะเป็นอีกส่วนสำคัญที่สามารถดึงดูดนักท่องเที่ยวทั้งไทยและต่างชาติ เพิ่มมูลค่าทางเศรษฐกิจให้ทั้งประเทศและส่วนของท้องถิ่น เช่นเดียวกับการนำเสนออาหารไทยในงานเลี้ยงอาหารค่ำผู้นำเขตเศรษฐกิจเอเปค 2022 ที่ผ่านมา ซึ่งผู้นำเขตเศรษฐกิจ และผู้นำประเทศที่เข้าร่วมชื่นชมและประทับใจเป็นอย่างมาก ถือว่ารัฐบาลประสบความสำเร็จในการสร้างการรับรู้ สอดแทรก Soft Power ในสาระ รูปแบบ และพิธีการของการจัดประชุมได้อย่างดี ในระดับนานาชาติ ซึ่งสามารถต่อยอดไปสู่การส่งเสริมการท่องเที่ยวในประเทศไทย ส่งเสริมการบริโภคได้อีกมาก” นายอนุชาฯ กล่าว
วันพฤหัสบดีที่ 24 พฤศจิกายน 2565
การท่าเรือแห่งประเทศไทยเปิดเผยผลประกอบการปีงบประมาณ 2565 กำไรสุทธิ 6,286 ล้านบาท
...
นายเกรียงไกร ไชยศิริวงศ์สุข ผู้อำนวยการการท่าเรือแห่งประเทศไทย เปิดเผยถึงผลการดำเนินงานให้บริการเรือ สินค้า และตู้สินค้าผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.) ในช่วงระยะเวลา 12 เดือน ประจำปีงบประมาณ 2565 (ตุลาคม 2564 – กันยายน 2565) โดยเปรียบเทียบกับช่วงเดียวกันของปีก่อน สรุปดังนี้
ทกท. เรือเทียบท่า 4,548 เที่ยว เพิ่มขึ้น 9.06% สินค้าผ่านท่า 18.67 ล้านตัน ลดลง 11.88% ตู้สินค้าผ่านท่า 1.28 ล้าน ที.อี.ยู. ลดลง 11.18%
ทลฉ. เรือเทียบท่า 10,124 เที่ยว เพิ่มขึ้น 4.69% สินค้าผ่านท่า 40.56 ล้านตัน เพิ่มขึ้น 1.65% ตู้สินค้าผ่านท่า 8.73 ล้าน ที.อี.ยู. เพิ่มขึ้น 4.73%
ทชส. เรือเทียบท่า 2,005 เที่ยว ลดลง 10.13% สินค้าผ่านท่า 76,985 ตัน ลดลง 25.96% ตู้สินค้าผ่านท่า 2,735 ที.อี.ยู. ลดลง 46.00%
ทชข. เรือเทียบท่า 7 เที่ยว เพิ่มขึ้น 40.00% สินค้าผ่านท่า 40 ตัน เพิ่มขึ้น 42.86%
ทรน. เรือเทียบท่า 155 เที่ยว ลดลง 37.50% สินค้าผ่านท่า 66,837 ตัน ลดลง 48.06% ตู้สินค้าผ่านท่า2,423 ตู้ ลดลง 41.94%
ผลการดำเนินงานของการท่าเรือแห่งประเทศไทย (กทท.) ในรอบ 12 เดือน (ตุลาคม 2564 – กันยายน 2565) มีเรือเทียบท่าที่ ทกท. และ ทลฉ. รวม 14,672 เที่ยว เพิ่มขึ้น 6.01% สินค้าผ่านท่า 59.23 ล้านตัน ลดลง 3.04% และตู้สินค้าผ่านท่า 10.01 ล้าน ที.อี.ยู. เพิ่มขึ้น 2.39% ส่วนผลการดำเนินงานด้านการเงินในภาพรวมของ กทท. มีรายได้สุทธิ 16,074 ล้านบาท เพิ่มขึ้น 2.77% กำไร 6,286 ล้านบาท เพิ่มขึ้น 0.26% เมื่อเทียบกับปีก่อนหน้า
ทั้งนี้ คาดการณ์ว่าในปี 2566 เศรษฐกิจไทยมีแนวโน้มจะขยายตัวเร่งขึ้นที่ร้อยละ 3.8 ต่อปี (ช่วงคาดการณ์ที่ร้อยละ 2.8 ถึง 4.8) โดยมีปัจจัยสนับสนุนจากการปรับตัวดีขึ้นของการบริโภคภาคเอกชนและภาคการท่องเที่ยว รวมทั้งการส่งออกสินค้าที่ขยายตัวต่อเนื่อง โดยคาดว่าการส่งออกสินค้าจะขยายตัวที่ร้อยละ 8.1 ต่อปี
วันพฤหัสบดีที่ 24 พฤศจิกายน 2565
คณะผู้บริหารกระทรวงคมนาคมร่วมลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ขอให้ทรงหายจากพระอาการประชวรโดยเร็ว
นายศักดิ์สยาม ชิดชอบ รัฐมนตรีว่าการกระทรวงคมนาคม ลงนามถวายพระพรสมเด็จพระกนิษฐา ธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ขอให้ทรงหายจากพระอาการประชวรโดยเร็ว โดยมี นายชยธรรม์ พรหมศร ปลัดกระทรวงคมนาคม คณะผู้บริหาร และหัวหน้าหน่วยงานในสังกัดกระทรวงคมนาคมร่วมลงนามถวายพระพร ในวันที่ 24 พฤศจิกายน 2565 ณ บริเวณชั้น 1 อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
สำนักพระราชวังได้มีแถลงการณ์ เรื่อง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปประทับ ณ โรงพยาบาลจุฬาลงกรณ์ สภากาชาดไทย เนื่องจากเมื่อต้นเดือนพฤศจิกายน 2565 ที่ผ่านมา สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงมีพระอาการพระหทัยเต้นเร็วผิดปกติ คณะแพทย์ผู้ถวายการรักษาจึงได้ขอพระราชทานกราบบังคมทูลเชิญสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปประทับ ณ โรงพยาบาลจุฬาลงกรณ์ สภากาชาดไทย เมื่อวันที่ 21 พฤศจิกายน 2565 เพื่อถวายการรักษาภาวะพระหทัยเต้นเร็วผิดปกติด้วยวิธีจี้ไฟฟ้าพระหทัยด้วยคลื่นวิทยุความถี่สูง ซึ่งจากการถวายการรักษาในช่วงเช้าของวันที่ 22 พฤศจิกายน 2565 ประสบผลสำเร็จดี ไม่พบภาวะแทรกซ้อน คณะแพทย์ฯ จึงขอพระราชทานให้ประทับพักฟื้นพระวรกายที่โรงพยาบาลจุฬาลงกรณ์ และขอพระราชทานให้ทรงงดพระราชกิจสักระยะหนึ่ง
ทั้งนี้ สำนักพระราชวังได้จัดสถานที่สำหรับลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย ตั้งแต่วันที่ 22 - 24 พฤศจิกายน 2565 เวลา 08.30 - 16.30 น.
วันพฤหัสบดีที่ 24 พฤศจิกายน 2565
รัฐมนตรีฯ สุริยะ นำคณะผู้บริหารกระทรวงอุตสาหกรรม ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รัฐมนตรีฯ สุริยะ นำคณะผู้บริหารกระทรวงอุตสาหกรรม ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
(วันที่ 23 พฤศจิกายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ร่วมถวายความเคารพพระฉายาลักษณ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และถวายแจกันดอกไม้ ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
โดยมีผู้บริหารกระทรวงอุตสาหกรรมเข้าร่วมลงนามถวายพระพร อาทิ นายสมพล โนดไธสง นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ และคณะผู้บริหารระดับสูงกระทรวงอุตสาหกรรม ร่วมด้วย
วันพฤหัสบดีที่ 24 พฤศจิกายน 2565
บสย. จัดงาน “จับคู่กู้ค้ำ” ออนไลน์ แมทชิ่ง ผนึก 5 ธนาคารชั้นนำ เติมทุน SMEs มอบสิทธิ์ 500 ท่าน ลงทะเบียน Line TCG First
บสย. เตรียมจัดงาน “จับคู่กู้ค้ำ” ออนไลน์ แมทชิ่ง ในวันจันทร์ที่ 28 พ.ย.2565 ผ่านระบบ Zoom ระหว่างเวลา 14.00-15.30 น. การรวมพลังระหว่าง 5 ธนาคารชั้นนำ ได้แก่ ธ.กรุงไทย ธ.ออมสิน ธพว. ธ.ไทยเครดิต เพื่อรายย่อย EXIM BANK กับ ผู้ประกอบการ SMEs
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ได้เตรียมจัดงาน “จับคู่กู้ค้ำ” ออนไลน์ แมทชิ่ง ในวันจันทร์ที่ 28 พฤศจิกายน 2565 ผ่านระบบ Zoom ระหว่างเวลา 14.00-15.30 น. การรวมพลังระหว่าง 5 ธนาคารชั้นนำ ได้แก่ ธนาคารกรุงไทย จำกัด (มหาชน) ธนาคารออมสิน ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารไทยเครดิต เพื่อรายย่อย จำกัด (มหาชน) ธนาคารเพื่อการส่งออกและนำเข้าแห่งประเทศไทย (EXIM BANK) กับ ผู้ประกอบการ SMEs
งาน “จับคู่กู้ค้ำ” ออนไลน์ แมทชิ่งเพิ่มโอกาสการเข้าถึงสินเชื่อ เติมสภาพคล่องทางการเงิน กระตุ้นการเข้าถึงแหล่งทุนที่ตอบโจทย์ความต้องการผู้ประกอบการ SMEs ที่มีศักยภาพ ต้องการสินเชื่อ แต่ขาดหลักประกัน โดยมี ผลิตภัณฑ์สินเชื่อ จากธนาคารพันธมิตร ร่วมกับโครงการค้ำประกันสินเชื่อ รายสถาบันการเงินระยะที่ 7 หรือ BI 7 (บีไอ เจ็ด) (Bilateral 7) วงเงิน 11,000 ล้านบาท จับมือกันกระตุ้นเศรษฐกิจรับการเปิดประเทศและการท่องเที่ยว เปิดกว้างผู้ประกอบการ SMEs ทุกกลุ่ม ภาคท่องเที่ยวและเกี่ยวเนื่อง อุตสาหกรรม ค้าส่ง-ค้าปลีก ผลิตสินค้า บริการ มีโอกาสเข้าถึงสินเชื่อ สร้างมูลค่าเพิ่มทางเศรษฐกิจ คาดว่าช่วย SMEs ได้ราว 2,391 ราย (เฉลี่ย 4.6 ลบ./ราย) ก่อให้เกิดสินเชื่อในระบบเศรษฐกิจ 13,200 ลบ. (1.2 เท่า) รักษาการจ้างงานรวม 57,300 ราย (24 ราย/SMEs) และ สร้างผลประโยชน์ทางเศรษฐกิจ ประมาณ 45,430 ลบ. (4.13 เท่า)
งาน “จับคู่กู้ค้ำ” ออนไลน์ แมทชิ่ง เปิดให้ผู้ประกอบการ SMEs ที่สนใจขอรับบริการสินเชื่อ และข้อมูลสินเชื่อของธนาคารพันธมิตรและค้ำประกันสินเชื่อ เข้าฟังผ่านระบบ Zoom ในวันที่ 28 พฤศจิกายน 2565 เวลา 14.00-15.30 วันเดียว โดยมอบสิทธิ์ 500 ท่าน สำหรับผู้ที่ลงทะเบียนผ่าน Line TCG First ตั้งแต่ 24 - 27 พฤศจิกายน 2565 ปิดรับลงทะเบียนเวลา 17.00 น.
วันพฤหัสบดีที่ 24 พฤศจิกายน 2565
รองปลัดฯ วันชัย เปิดงานสัมมนาหลักเกณฑ์การประกัน และการปรับปรุงคุณภาพงานตรวจสอบภายในภาครัฐ
รองปลัดฯ วันชัย เปิดงานสัมมนาหลักเกณฑ์การประกันและการปรับปรุงคุณภาพงานตรวจสอบภายในภาครัฐ
วันที่ 23 พฤศจิกายน 2565 นายวันชัย พนมชัย รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการเรื่องหลักเกณฑ์การประกันและการปรับปรุงคุณภาพงานตรวจสอบภายในภาครัฐจากภายนอกองค์กร ระหว่างวันที่ 23 - 24 พฤศจิกายน 2565 ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม
โดยการสัมมนาครั้งนี้จัดขึ้นเพื่อให้ผู้ตรวจสอบภายในสังกัด อก. ได้รับความรู้ ความเข้าใจ หลักเกณฑ์การประเมินการประกันและปรับปรุงคุณภาพงานตรวจสอบภายในภาครัฐจากภายนอกองค์กร และสามารถนำไปใช้ในการประเมินคุณภาพงานตรวจสอบภายในได้อย่างมีประสิทธิภาพมากขึ้น
วันพฤหัสบดีที่ 24 พฤศจิกายน 2565
โรงพยาบาลโรคมะเร็งระดับโลกในญี่ปุ่นเลือกไทยเป็นศูนย์กลางการวิจัยยาและการรักษาผู้ป่วยด้วย Telemedicine ของเอเชีย
โรงพยาบาลโรคมะเร็งระดับโลกในญี่ปุ่นเลือกไทยเป็นศูนย์กลางการวิจัยยาและการรักษาผู้ป่วยด้วย Telemedicine ของเอเชีย
วันที่ 24 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ปัจจุบันไทยเป็นหนึ่งในประเทศที่มีผู้ป่วยมะเร็งในอัตราสูง และเป็นหนึ่งในสาเหตุที่คร่าชีวิตคนไทยเป็นอันดับต้นๆ ทำให้รัฐบาลโดยกระทรวงสาธารณสุขได้แสวงหาความร่วมมือกับองค์กรต่างๆ เพื่อลดอัตราการป่วย การเข้าถึงการรักษาที่ทันสมัย ตลอดจนลดการเสียชีวิตของคนไทยให้ได้มากที่สุด
โดยขณะนี้ กระทรวงสาธารณสุขอยู่ระหว่างดำเนินความร่วมมือกับโรงพยาบาลศูนย์มะเร็งแห่งชาติ (National Cancer Center Hospital (NCCH)) ซึ่งเป็นโรงพยาบาลโรคมะเร็งระดับโลกภายใต้สถาบันมะเร็งแห่งชาติ ญี่ปุ่น (National Cancer Institute, Japan) เพื่อดำเนิน 2 โครงการวิจัยด้านมะเร็งในประเทศไทย ได้แก่ Asian Cancer Trials Network (ATLAS) ที่เป็นโครงการพัฒนายา และเวชศาสตร์จีโนม (Genomic Medicine) ซึ่งเป็นการแพทย์ที่อาศัยเทคโนโลยีพันธุศาสตร์ระดับโมเลกุล เพื่อวินิจฉัยและพยากรณ์โรค และ โครงการ Decentralized Clinical Trials (DCT) ซึ่งศึกษาวิจัยการรักษาผู้ป่วยมะเร็งผ่านระบบ Telemedicine ซึ่งมีแพทย์ผู้เชี่ยวชาญให้การรักษาผู้ป่วยผ่านระบบทางไกลจากญี่ปุ่น และมีแพทย์ในประเทศไทยร่วมควบคุมกระบวนการรักษา
น.ส.ไตรศุลี กล่าวว่า ปัจจุบัน NCCH ได้ดำเนินโครงการลักษณะเดียวกันนี้เพื่อดำเนินการเก็บข้อมูลการวิจัยในหลายประเทศในเอเชีย อาทิ มาเลเซีย ฟิลิปปินส์ อินโดนีเซีย เวียดนาม สิงคโปร์ ไต้หวัน แต่ NCCH ได้เลือกให้ประเทศไทยเป็นศูนย์กลางของการดำเนินการวิจัย และประเทศไทยจะเป็นฐานการผลิตยารักษามะเร็งที่ได้จากการวิจัย เพื่อกระจายไปยังประเทศต่างๆ ในเอเชียต่อไป
ทั้งนี้ ปัจจุบัน NCCH ได้ตั้งศูนย์ประสานงานเพื่อขับเคลื่อนทั้ง 2 โครงการที่กรุงเทพฯ แล้ว และเมื่อต้นเดือน พ.ย.ที่ผ่านมา ผู้บริหารของ NCCH ได้เดินทางมาที่กรุงเทพฯ เพื่อหารือกับหน่วยงานต่างๆ อาทิ กรมสนับสนุนบริการสุขภาพ แพทยสภา องค์การอาหารและยา(อย.) และสถาบันมะเร็งแห่งชาติ เพื่อเตรียมความพร้อมโครงการ และได้มีการนำประเด็นความคืบหน้าต่างๆ ที่ได้มีการหารือระดับเจ้าหน้าที่เพื่อนำมาหารือกับนายอนุทิน ชาญวีรกูล รองนายกรัฐมนตรีและรมว.สาธารณสุข และนพ.โอภาส การย์กวินพงศ์ ปลัดกระทรวงสาธารณสุข พร้อมผู้บริหารกระทรวงสาธารณสุขเพื่อขอรับการสนับสนุนจากระดับนโยบาย ในช่วงที่นายอนุทินได้นำคณะเพื่อเดินทางไปศึกษาดูงานระบบหลักประกันสุขภาพของญี่ปุ่น ณ กรุงโตเกียว
โดยรองนายกรัฐมนตรีได้รับทราบประเด็นที่ NCCH ขอให้ช่วยเหลือผลักดัน และยืนยันว่าฝ่ายไทยจะให้การสนับสนุนอย่างเต็มที่ เพราะโครงการนี้เป็นโอกาสที่จะพัฒนาความก้าวหน้าของเทคโนโลยีเวชศาสตร์จีโนม และเกิดประโยชน์กับผู้ป่วยมะเร็งชาวไทยที่จะเข้าถึงยาและการรักษาที่ทันสมัยมากขึ้น ขณะที่แพทย์ไทยก็รับองค์ความรู้ใหม่ๆเกี่ยวกับการจัดการการรักษามะเร็ง และสถาบันเฉพาะทางในไทยก็จะสามารถดึงดูดผู้ป่วยในประเทศและต่างประเทศที่ต้องการการรักษามะเร็งเข้ามารับการรักษาพยาบาลในไทยได้
ในการนี้ นายอนุทิน และนพ.โอภาส ได้เห็นร่วมกันและมอบหมายให้ นพ.ธงชัย กีรติหัตถยากร อธิบดีกรมการแพทย์ ซึ่งดูแลสถาบันมะเร็งแห่งชาติ เป็นผู้ประสานงานร่วมกับทุกฝ่ายที่เกี่ยวข้องของฝ่ายไทยและ NCCH ต่อไป พร้อมกันนี้ รองนายกรัฐมนตรีได้เน้นย้ำขอให้ NCCH ให้ความสำคัญสูงสุดต่อความปลอดภัยของผู้ป่วยชาวไทย ตลอดจนการเข้าถึงยาของผู้ป่วยอย่างเสมอภาคและเป็นธรรม
วันพฤหัสบดีที่ 24 พฤศจิกายน 2565
“การปลูกจิตสำนึกปกป้องสถาบันพระมหากษัตริย์”
โดยมีวัตถุประสงค์เพื่อเป็นการส่งเสริมให้กลุ่มเยาวชนคนรุ่นใหม่ของประเทศ ตลอดจน กลุ่มนักเรียน นักศึกษา ในพื้นที่โดยรอบกระทรวงกลาโหม และสำนักงานปลัดกระทรวงกลาโหม (พื้นที่ศรีสมาน) ได้มีโอกาสแสดงผลงานอย่างสร้างสรรค์
โดยนำเสนอแนวความคิดหรือทัศนคติในประเด็นที่กำหนด โดยการผลิตคลิปที่สื่อถึงเรื่องราวที่สอดคล้องกับหัวข้อการประกวด เพื่อปลูกฝังให้เยาวชนของชาติ เกิดความรักเทิดทูนในสถาบันพระมหากษัตริย์ และส่งผลงานเข้าร่วมการประกวด ภายในวันศุกร์ที่ ๙ ธ.ค.๖๕ โดยมีเงินรางวัลสำหรับเป็นทุนการศึกษาให้กับ นักเรียน นักศึกษา ที่มีผลงานดีเด่น เป็นเงินรางวัลรวมมูลค่ากว่า ๓๐,๐๐๐ บาท สามารถติดตามรายละเอียดได้ที่
วันพฤหัสบดีที่ 24 พฤศจิกายน 2565
“ปลัด สธ.” มอบนโยบายพัฒนาระบบบริการสุขภาพจิตและยาเสพติด ป้องกันปัญหาความรุนแรง จัดระบบบริการจิตเวชฉุกเฉินรองรับในสถานบริการทุกระดับ
ปลัดกระทรวงสาธารณสุข มอบนโยบายพัฒนาระบบบริการสุขภาพจิตและยาเสพติด ป้องกันปัญหาความรุนแรงจากผู้ป่วยจิตเวชกลุ่มเสี่ยงต่อการก่อความรุนแรง ให้ได้รับการดูแลอย่างเข้มข้น นำส่งอย่างปลอดภัยและติดตามดูแลอย่างต่อเนื่องในชุมชนแบบไร้รอยต่อ
ปลัดกระทรวงสาธารณสุข มอบนโยบายพัฒนาระบบบริการสุขภาพจิตและยาเสพติด ป้องกันปัญหาความรุนแรงจากผู้ป่วยจิตเวชกลุ่มเสี่ยงต่อการก่อความรุนแรง ให้ได้รับการดูแลอย่างเข้มข้น นำส่งอย่างปลอดภัยและติดตามดูแลอย่างต่อเนื่องในชุมชนแบบไร้รอยต่อ เพื่อลดความรุนแรงหรือภาวะอันตรายจากผู้ป่วยจิตเวช เดินหน้าจัดระบบบริการจิตเวชฉุกเฉินรองรับในสถานบริการทุกระดับ
วันนี้ (24 พฤศจิกายน 2565) ที่โรงแรมไมด้า แกรนด์ ทวารวดี นครปฐม อำเภอเมือง จังหวัดนครปฐม นายแพทย์โอภาส การย์กวินพงศ์ ปลัดกระทรวงสาธารณสุข เปิดการประชุมเชิงปฏิบัติการขับเคลื่อนกลไกการพัฒนาระบบบริการสุขภาพจิตและยาเสพติด เพื่อป้องกันปัญหาความรุนแรง (SMI-V Care) โดยมีแพทย์หญิงอัมพร เบญจพลพิทักษ์ อธิบดีกรมสุขภาพจิต ผู้ตรวจราชการกระทรวงสาธารณสุข นายแพทย์สาธารณสุขจังหวัด ผู้อำนวยการโรงพยาบาลศูนย์ โรงพยาบาลทั่วไป โรงพยาบาลจิตเวช และผู้แทนจากหน่วยงานที่เกี่ยวข้อง เข้าร่วมงาน 380 คน
นายแพทย์โอภาส กล่าวว่า กระทรวงสาธารณสุขให้ความสำคัญกับการพัฒนาระบบบริการสุขภาพจิตและยาเสพติด เพื่อให้สามารถป้องกันการเกิดพฤติกรรมรุนแรง ซึ่งกำลังเป็นปัญหาที่ได้รับความสนใจจากสังคมเพิ่มมากขึ้น โดยช่วง 6 เดือนที่ผ่านมา พบว่าร้อยละ 25 ของผู้ก่อความรุนแรง มีปัญหาสุขภาพจิต จิตเวช หรือยาเสพติด, ร้อยละ 38 มาจากผู้ที่ดื่มสุรา และเกิดเหตุในชุมชนมากกว่าในบ้าน ทำให้มีประชาชนเสี่ยงหรือสัมผัสความรุนแรงเพิ่มขึ้น ทั้งนี้ ในปีงบประมาณ 2565 พบรายงานจำนวนผู้เสียชีวิตและบาดเจ็บจากการความรุนแรงสูงสุดในเขตสุขภาพที่ 1, 5, 7, 8 และ 11 ตามลำดับ แม้ส่วนใหญ่ผู้ก่อความรุนแรงไม่ใช่ผู้ป่วยจิตเวช แต่ความรุนแรงที่เกิดขึ้นจากผู้ป่วยจิตเวชและยาเสพติด เป็นสิ่งที่สามารถป้องกันและแก้ไขได้
นายแพทย์โอภาส กล่าวต่อว่า กระทรวงสาธารณสุขจึงจัดการประชุมเชิงปฏิบัติการขับเคลื่อนกลไกการพัฒนาระบบบริการสุขภาพจิต จิตเวชฉุกเฉิน และยาเสพติด เพื่อเป็นแนวทางในการพัฒนาระบบบริการสุขภาพจิต จิตเวชฉุกเฉิน และยาเสพติด ในโรงพยาบาลศูนย์ โรงพยาบาลทั่วไป และโรงพยาบาลชุมชน เพื่อป้องกันปัญหาความรุนแรงจากผู้ป่วยจิตเวชกลุ่มเสี่ยงต่อการก่อความรุนแรง (Severe Mental Illness – High Risk toViolence : SMI-V) ให้ได้รับการดูแลอย่างเข้มข้นในโรงพยาบาล นำส่งอย่างปลอดภัยด้วยระบบบริการจิตเวชฉุกเฉินและติดตามดูแลอย่างต่อเนื่องในชุมชนแบบไร้รอยต่อ โดยสร้างความร่วมมือกับภาคีเครือข่ายทั้งในและนอกระบบสาธารณสุข เพื่อลดความรุนแรงหรือภาวะอันตรายจากผู้ป่วยจิตเวช
ด้านแพทย์หญิงอัมพร กล่าวว่า การประชุมเชิงปฏิบัติการขับเคลื่อนกลไกการพัฒนาระบบบริการสุขภาพจิต จิตเวชฉุกเฉิน และยาเสพติด จัดขึ้นระหว่างวันที่ 24 – 25 พฤศจิกายน 2565 เพื่อสร้างองค์ความรู้ ความเข้าใจ เกี่ยวกับประมวลกฎหมายยาเสพติด พ.ศ. 2564 และพระราชบัญญัติสุขภาพจิต พ.ศ.2551 และที่แก้ไขเพิ่มเติม (ฉบับที่ 2) พ.ศ.2562 รวมถึงจัดทำแผนและแนวทางการจัดระบบบริการจิตเวชฉุกเฉินในสถานบริการทุกระดับ พร้อมทั้งเปิดหอผู้ป่วยจิตเวชและยาเสพติดในโรงพยาบาลศูนย์ โรงพยาบาลทั่วไป และเปิดกลุ่มงานสุขภาพจิตและยาเสพติด ในโรงพยาบาลชุมชน
*************************************** 24 พฤศจิกายน 2565
วันจันทร์ที่ 21 พฤศจิกายน 2565
โฆษกรัฐบาลเผย ไทยส่งเสริมเขตการค้าเสรีเอเชีย-แปซิฟิก (FTAAP) ช่วยขยายโอกาส และสร้างข้อได้เปรียบให้สมาชิกเอเปค
โฆษกรัฐบาลเผย ไทยส่งเสริมเขตการค้าเสรีเอเชีย-แปซิฟิก (FTAAP) ช่วยขยายโอกาส และสร้างข้อได้เปรียบให้สมาชิกเอเปค
วันนี้ (21 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเผยว่ารัฐบาลภายใต้การนำของพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในฐานะเจ้าภาพการประชุมผู้นำเขตเศรษฐกิจเอเปค 2022 ได้ให้ความสำคัญและส่งเสริมประเด็นเรื่องเขตการค้าเสรีเอเชีย-แปซิฟิก (The Free Trade Area of the Asia-Pacific : FTAAP)
ภายใต้หัวข้อหลักของการประชุม “เปิดกว้างสร้างสัมพันธ์ เชื่อมโยงกัน สู่สมดุล” ไทยมุ่งส่งเสริมการค้าและการลงทุนที่เปิดกว้างสู่โอกาส เชื่อมโยงภูมิภาคอีกครั้งในทุกมิติ และนำพาเอเปคไปสู่การเจริญเติบโตที่สมดุล ครอบคลุม ในโอกาสนี้ ไทยผลักดันให้ทบทวนการหารือเรื่อง FTAAP และผลักดันการรวมกลุ่มทางเศรษฐกิจในภูมิภาค ซึ่งเอเปคได้จัดทำแผนงานต่อเนื่องหลายปีเพื่อสานต่อการหารือเรื่อง FTAAP ในบริบทของโลกยุคหลังโควิด-19 เพื่อเตรียมความพร้อมในการรับมือกับประเด็นการค้าการลงทุนใหม่ ๆ
โฆษกประจำสำนักนายกรัฐมนตรีกล่าวว่า เอเปคถือเป็นตลาดที่ประกอบด้วยสมาชิกที่มีขนาดเศรษฐกิจที่ใหญ่ มีประชากรรวมกันกว่า 2,900 ล้านคน และมีผลิตภัณฑ์มวลรวมภายในประเทศ (GDP) รวมกันกว่า 52 ล้านล้านเหรียญสหรัฐฯ คิดเป็นร้อยละ 62 ของ GDP โลก โดยในปี 2564 การค้าระหว่างไทยกับสมาชิกเอเปค มีมูลค่ารวม 12.2 ล้านล้านบาท มีสัดส่วนคิดเป็นร้อยละ 68.8 ของการค้ารวมทั้งหมดของไทย ซึ่งหากการเจรจา FTAAP บรรลุผลจะทำให้เอเปคเป็นเขตการค้าเสรีที่มีขนาดใหญ่มาก ช่วยขยายโอกาสและสร้างข้อได้เปรียบให้กับสินค้าจากสมาชิกเอเปค รวมถึงไทย ให้สามารถส่งออกไปตลาดที่เป็นคู่ค้าได้หลากหลายมากขึ้น
ยิ่งไปกว่านั้น สมาชิกเอเปคที่ยังไม่มีเขตการค้าเสรี (FTA) ระหว่างกัน อาทิ ไทยกับสหรัฐอเมริกา หรือ ไทยกับเม็กซิโก หากจัดตั้ง FTAAP สำเร็จก็จะได้รับสิทธิประโยชน์ทางภาษีกับคู่ค้าดังกล่าวเพิ่มมากขึ้น มีเครือข่ายและแหล่งวัตถุดิบที่หลากหลายที่จะสนับสนุนการลดต้นทุน สามารถช่วยอํานวยความสะดวกทางการค้าและการลงทุนระหว่างสมาชิกเพิ่มขึ้น เนื่องจากมีกฎระเบียบมาตรการทางการค้า และพิธีการทางศุลกากรที่สอดคล้องกัน ช่วยลดความยุ่งยากและซับซ้อน
“การรื้อฟื้นการหารือแนวคิดความตกลง FTAAP ถือเป็นอีกหนึ่งประเด็นสำคัญที่ไทยได้มุ่งผลักดันในการประชุมเอเปค 2022 ที่ผ่านมา ภายใต้ FTAAP ซึ่งจะช่วยสนับสนุนการค้าในระดับภูมิภาคที่มีมาตรฐานสูงและครอบคลุม ซึ่งหนึ่งในผลลัพธ์ที่เป็นรูปธรรมจากการประชุมครั้งนี้คือ แผนงานต่อเนื่องหลายปีเพื่อสานต่อการหารือเรื่อง FTAAP ในบริบทของโลกยุคหลังโควิด-19 ซึ่งตอบสนองต่อคำมั่นสัญญาของผู้นำในวิสัยทัศน์ปุตราจายา 2040 และแผนปฏิบัติการ Aotearoa เพื่อเดินหน้างานตามวาระ FTAAP เพื่อเปิดโอกาสการค้าการลงทุน รวมทั้งส่งเสริมขีดความสามารถของเขตเศรษฐกิจในประเด็นการค้าการลงทุนใหม่ ๆ และลดช่องว่างการพัฒนาระหว่างกัน ซึ่งผู้ที่ได้ประโยชน์คือประชาชนทุกคนในภูมิภาค” นายอนุชาฯ กล่าว
วันจันทร์ที่ 21 พฤศจิกายน 2565
นายกรัฐมนตรียินดี IMF มองเศรษฐกิจไทยปีหน้าโตสวนทางเศรษฐกิจโลก ชี้ความชัดเจนของนโยบายรัฐบาลส่งผลสำคัญต่อความเชื่อมั่นนักลงทุน นักท่องเที่ยวและผู้ประเมินประเทศไทย
นายกรัฐมนตรียินดี IMF มองเศรษฐกิจไทยปีหน้าโตสวนทางเศรษฐกิจโลก ชี้ความชัดเจนของนโยบายรัฐบาลส่งผลสำคัญต่อความเชื่อมั่นนักลงทุน นักท่องเที่ยวและผู้ประเมินประเทศไทย
วันที่ 21 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบถึงรายงานที่กองทุนการเงินระหว่างประเทศ (IMF) ประมาณการเศรษฐกิจไทยจะขยายตัวได้ร้อยละ 3.7 ในปี 2566 จากร้อยละ 2.8 ในปีนี้ พร้อมกับคาดว่าการว่างงานของไทยจะอยู่ในอัตราต่ำที่สุดในเอเชียแปซิฟิกที่ 1.0% โดยไทยเป็นหนึ่งในไม่กี่ประเทศในเอเชียที่ IMF มองว่าเศรษฐกิจจะยังขยายตัวได้ท่ามกลางการชะลอตัวของทั่วโลกที่เผชิญกับความท้าทายจากภาวะเงินเฟ้อ และต้นทุนการครองชีพที่สูงขึ้น
นายกรัฐมนตรี ยินดีกับผลการประเมินของ IMF และเห็นว่าความชัดเจนของนโยบายรัฐบาลมีผลสำคัญอย่างยิ่งต่อประเมินสถานการณ์เศรษฐกิจไทยขององค์กรทั้งในและต่างประเทศ ซึ่งนับแต่สามารถจัดการกับสถานการณ์แพร่ระบาดของโควิด-19 ให้อยู่ภายใต้การควบคุมได้ รัฐบาลได้เร่งฟื้นฟูเศรษฐกิจโดยเฉพาะการเตรียมภาคการท่องเที่ยวซึ่งเป็นภาคเศรษฐกิจที่มีขนาดใหญ่ แรงงานจำนวนมากให้พร้อมรับนักท่องเที่ยว การมีมาตรการดึงดูดนักลงทุน เปิดพื้นที่เศรษฐกิจใหม่ๆ มาตรการดึงดูดผู้เชี่ยวชาญ กลุ่มศักยภาพสูงเข้าสู่ประเทศไทย
“ในภาคการท่องเที่ยวรัฐบาล ได้เตรียมตัวมาตั้งแต่กลางปี 2564 ด้วยการนำร่องภูเก็ตแซนด์บ็อก แล้วทยอยเปิดประเทศอย่างระมัดระวัง จนถึงขณะนี้สามารถเปิดประเทศได้เต็มที่ นักท่องเที่ยวทั่วโลกก็เดินทางมายังประเทศไทยเพิ่มขึ้นต่อเนื่อง ซึ่งหากจีนที่เป็นตลาดท่องเที่ยวสำคัญของไทยผ่อนคลายนโยบายจะมีจำนวนนักท่องเที่ยวเพิ่มขึ้นอย่างก้าวกระโดด ซึ่งความชัดเจนของนโยบายนี้ส่งผลต่อความเชื่อมั่นของทั้งนักลงทุน นักท่องเที่ยว และผู้ที่ทำการประเมินประเทศไทย”น.ส.ไตรศุลี กล่าว
สำหรับข้อมูลประมาณการเศรษฐกิจโดย IMF ดังกล่าว ได้มีการเปิดเผยระหว่างที่นางคริสตาลินา จอร์เจียวา ผู้อำนวยการ IMF เยือนประเทศไทยเพื่อเข้าร่วมเวทีการประชุมผู้นำเอเปค เมื่อวันที่ 19 พ.ย. ที่ผ่านมา ซึ่ง IMF เห็นว่าเศรษฐกิจของประเทศสมาชิกเอเปคส่วนใหญ่กำลังชะลอตัวลง และอย่างน้อย 1 ใน 3 ของโลกจะเข้าสู่ภาวะถดถอย ทำให้จีดีพีทั่วโลกในปี 2566 จะขยายตัวได้ร้อยละ 2.7 ชะลอลงจากร้อยละ 3.2 ในปี 2565
อย่างไรก็ตาม สถานการณ์ทางเศรษฐกิจในบางพื้นที่ยังคงมีความสดใส โดยอาเซียนเป็นหนึ่งในนั้น ซึ่งรายงานของ IMF แสดงให้เห็นว่าไทยและจีนเป็นเพียง 2 ประเทศในเอเชียที่เศรษฐกิจขยายตัวเพิ่มขึ้นในปี 2566 เมื่อเทียบกับการคาดการณ์ปีก่อนหน้า ไม่นับรวมฮ่องกงและมาเก๊า
วันจันทร์ที่ 21 พฤศจิกายน 2565
ปลัด สธ. เปิดอบรมรองผอ.รพ.ฝ่ายบริหาร สร้างนักบริหารมืออาชีพ ใช้เทคโนโลยีดิจิทัลยกระดับการดูแลสุขภาพประชาชน
ปลัดกระทรวงสาธารณสุข เปิดอบรมพัฒนารองผู้อำนวยการโรงพยาบาลฝ่ายบริหาร เตรียมความพร้อมบุคลากรให้เป็นนักบริหารงานมืออาชีพ รู้เท่าทัน ปรับเปลี่ยนวิธีการจัดการและรับมือกับสถานการณ์ที่เปลี่ยนแปลงได้อย่างเหมาะสม ใช้เทคโนโลยีดิจิทัลเพิ่มประสิทธิภาพการทำงาน
วันนี้ (21 พฤศจิกายน 2565) ที่โรงแรมริเวอร์ ไรน์ เพลส จังหวัดนนทบุรี นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดการอบรมหลักสูตรพัฒนารองผู้อำนวยการฝ่ายบริหารโรงพยาบาลศูนย์ /โรงพยาบาลทั่วไป และโรงพยาบาลในสังกัดกรมต่างๆ ของกระทรวงสาธารณสุข รุ่นที่ 10 ประจำปี 2566 โดยมีผู้เข้ารับการอบรมจำนวน 60 คน
นายแพทย์โอภาสกล่าวว่า กระทรวงสาธารณสุขให้ความสำคัญด้านการปฏิรูปกำลังคน เพิ่มศักยภาพบุคลากรหน่วยบริการทุกระดับ ให้มีความรู้และทักษะที่สามารถเผชิญกับสถานการณ์ที่เปลี่ยนแปลงทั้งสภาพแวดล้อม สังคม เศรษฐกิจ การเมืองการปกครอง และวัฒนธรรมที่หลากหลาย ตลอดจนเทคโนโลยีต่าง ๆ ที่เป็นปัจจัยส่งผลกระทบต่อคุณภาพชีวิตของประชาชน ทั้งทางด้านสุขภาพและมาตรฐานการบริการ ซึ่งรองผู้อำนวยการโรงพยาบาลฝ่ายบริหาร เป็นผู้มีความสำคัญในการบริหารจัดการเพื่อสนับสนุนการดำเนินงานต่างๆ ของโรงพยาบาลให้เป็นไปอย่างราบรื่น จึงต้องมีความรอบรู้ทั้งด้านการเงิน การคลัง กำลังคน ระเบียบการจัดซื้อจัดจ้าง พัสดุ และข้อกฎหมายต่างๆ เพื่อให้การบริหารจัดการเป็นอย่างถูกต้องตามระเบียบของทางราชการ และเกิดความคุ้มค่า เกิดประโยชน์กับประชาชน
“ขอให้ผู้บริหารทุกท่าน ปฏิบัติหน้าที่อย่างเต็มศักยภาพ มีคุณธรรม จริยธรรม และเจตคติที่ดี นำเทคโนโลยีดิจิทัลมาประยุกต์ใช้ในการปฏิบัติงานเพื่อยกระดับการดูแลสุขภาพประชาชนให้ทั่วถึงและเท่าเทียม ทำโรงพยาบาลให้เป็นโรงพยาบาลของประชาชน พร้อมกับดูแลรักษาสิ่งแวดล้อมไปด้วย” นายแพทย์โอภาสกล่าว
สำหรับหลักสูตร “พัฒนารองผู้อำนวยการฝ่ายบริหารโรงพยาบาลศูนย์/โรงพยาบาลทั่วไป และโรงพยาบาลในสังกัดกรมต่างๆ ของกระทรวงสาธารณสุข” เป็นความร่วมมือของกระทรวงสาธารณสุข สมาคมนักบริหารสาธารณสุข และชมรมโรงพยาบาลศูนย์และโรงพยาบาลทั่วไป ใช้กระบวนการเรียนรู้ทั้งภาคทฤษฎีและภาคปฏิบัติ และฝึกทักษะทางการบริหารบุคลากร การเงิน งบประมาณ พัสดุ การประกันคุณภาพและสิ่งแวดล้อม รวมถึงกฎระเบียบต่างๆ ที่เกี่ยวข้อง ให้สอดคล้องกับสถานการณ์ที่เปลี่ยนแปลงในปัจจุบันและแนวโน้มในอนาคต
********************************* 21 พฤศจิกายน 2565
วันจันทร์ที่ 21 พฤศจิกายน 2565
พม. รุดช่วยเหลือเด็กพี่น้อง 6 คน หลังพลเมืองดีแจ้งเหตุ ที่ย่านสุขสวัสดิ์ กทม.
พม. รุดช่วยเหลือเด็กพี่น้อง 6 คน หลังพลเมืองดีแจ้งเหตุ ที่ย่านสุขสวัสดิ์ กทม.
เมื่อวันที่ 18 พ.ย. 65เวลา 16.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้ กระทรวง พม. ได้พาแม่และลูกๆ เข้าดูแลชั่วคราวที่บ้านพักเด็กและครอบครัวกรุงเทพมหานครเรียบร้อยแล้ว หลังจากได้รับแจ้งจากพลเมืองดีว่า มีกลุ่มเด็กเล็กใส่เสื้อผ้าเก่าๆ เนื้อตัวมอมแมม วิ่งเล่นกันใต้ตึกเช่าแห่งหนึ่งเป็นประจำ โดยไม่มีใครดูแล อีกทั้งมีเด็กคนหนึ่งอุ้มเด็กแรกเกิดประมาณ 2 เดือน รวมอยู่ด้วย ซึ่งเกรงว่าเด็กๆ จะได้รับอันตราย ภายในซอยสุขสวัสดิ์ 2 เขตจอมทอง กทม.
ระหว่างการพูดคุยตรวจสอบข้อเท็จจริง พบว่า ครอบครัวดังกล่าว อาศัยอยู่ในห้องเช่า ชั้นบนสุดของตึกเช่า สภาพเก่าทรุดโทรม โดยผู้เป็นแม่ ไม่ได้ประกอบอาชีพ เนื่องจากต้องเลี้ยงดูลูกที่ยังเล็ก และคาดว่ามีการยุ่งเกี่ยวกับสารเสพติด อาศัยอยู่กับสามี ทำงานรับจ้างเป็นช่างทาสี จึงไม่ค่อยได้กลับบ้าน และลูกๆ อีก 6 คน อายุประมาณ 2 เดือน ถึง 10 ขวบ สภาพร่างกายผอม เนื้อตัวมอมแมม ขาดการดูแลเรื่องสุขลักษณะและสุขภาพอนามัย สำหรับอาหารการกิน ลูกๆ จะนำมาจากวัดใกล้บ้านเป็นประจำ นอกจากนี้ ยังมีย่าอาศัยอยู่ใกล้ๆ แวะเวียนมารับเด็กไปดูแลอีกด้วย
นายอนุกูล กล่าวเพิ่มเติมว่า ทั้งนี้ บ้านพักเด็กและครอบครัวกรุงเทพมหานครจะเข้ามาช่วยเหลือตามกระบวนการสังคมสงเคราะห์ โดยจะพาผู้เป็นแม่ไปตรวจสุขภาพและเข้าสู่กระบวนการรักษาเพื่อให้เลิกใช้สารเสพติด ส่วนลูกๆ จะพาไปตรวจสุขภาพเช่นเดียวกัน และจะพาไปฉีดวัคซีนป้องกันโรคสำหรับเด็ก เนื่องจากยังฉีดไม่ครบ จากนั้น จะทำการประเมินว่าเด็กมีพัฒนาสมวัยหรือไม่ เพื่อวางแผนการช่วยเหลือในระยะต่อไป อีกทั้งระหว่างนี้ เราจะดูแลเรื่องการเรียนของเด็กให้ต่อเนื่อง โดยจะประสานกับโรงเรียนเพื่อรับการบ้านมาให้เด็กทำที่บ้านพักเด็กฯ โดยมีเจ้าหน้าที่ดูแลอย่างใกล้ชิด
วันจันทร์ที่ 21 พฤศจิกายน 2565
รมว.เฮ้ง ส่ง ที่ปรึกษา นำทีม 5 เสือแรงงาน ลุยฝึกช่างชุมชน สร้างอาชีพ ฟื้นเศรษฐกิจฐานรากเข้มแข็ง
รมว.เฮ้ง ส่ง ที่ปรึกษา นำทีม 5 เสือแรงงาน ลุยฝึกช่างชุมชน สร้างอาชีพ ฟื้นเศรษฐกิจฐานรากเข้มแข็ง
วันที่21พฤศจิกายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดฝึกอบรมอาชีพตามโครงการแก้ไขปัญหาความเดือดร้อนด้านอาชีพกิจกรรมพัฒนาทักษะฝีมือกลุ่มอาชีพช่างชุมชนสาขาช่างปูกระเบื้องภายใต้โครงการพัฒนาและเสริมสร้างความเข้มแข็งของเศรษฐกิจฐานรากปี2565รุ่นที่5โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีกำนันผู้ใหญ่บ้านและองค์กรปกครองส่วนท้องถิ่นในพื้นที่ร่วมให้การต้อนรับณสำนักสงฆ์ยอดคีรีศรีวนารามหมู่ที่4ต.ห้วยท่าช้างอ.เขาย้อยจ.เพชรบุรี
นางธิวัลรัตน์กล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญกับการพัฒนาทักษะอาชีพให้แก่แรงงานนอกระบบและแรงงานคืนถิ่นเพื่อให้สามารถประกอบอาชีพที่เหมาะสมต่อความต้องการของชุมชนเพื่อต่อยอดอาชีพและยกระดับรายได้ให้สูงขึ้นและขับเคลื่อนเศรษฐกิจฐานราก
นางธิวัลรัตน์กล่าวต่อว่าในวันนี้ท่านสุชาติชมกลิ่นรัฐมนตรีว่าการกระทรวงแรงงานจึงได้มอบหมายให้ดิฉันลงพื้นที่มาเยี่ยมเยียนให้กำลังใจกับทุกท่านที่มาร่วมฝึกอบรมซึ่งกระทรวงแรงงานโดยสำนักงานแรงงานจังหวัดเพชรบุรีได้ดำเนินการสำรวจความต้องการของประชาชนที่ได้รับความเดือดร้อนด้านอาชีพและผู้ที่ได้รับผลกระทบจากภาวะวิกฤตเศรษฐกิจในพื้นที่จังหวัดเพชรบุรีเพื่อดำเนินโครงการแก้ไขปัญหาความเดือดร้อนด้านอาชีพภายใต้‘โครงการพัฒนาและเสริมสร้างความเข้มแข็งของเศรษฐกิจฐานรากปี2565’เพื่อช่วยเหลือประชาชนให้สามารถพึ่งพาตนเองต่อยอดอาชีพเดิมรองรับการประกอบอาชีพใหม่ในอนาคตอีกทั้งยังสามารถช่วยเหลือกันในชุมชนท้องถิ่นได้และสิ่งสาธารณประโยชน์ก็จะได้รับการดูแลบำรุงรักษาให้สามารถใช้ประโยชน์ได้อย่างยั่งยืนโดยมีประชาชนในพื้นที่ได้รับประโยชน์จำนวนทั้งสิ้น3,170คน
“ขอให้ทุกท่านที่เข้ารับการฝึกอบรมได้ตั้งใจเก็บเกี่ยวความรู้ประสบการณ์จากการฝึกอบรมไปใช้ประโยชน์เพื่อการสร้างงานสร้างรายได้รวมทั้งยกระดับทักษะฝีมือให้ชาวบ้านในชุมชนได้มีศักยภาพสามารถมีส่วนร่วมกิจกรรมทางเศรษฐกิจเพื่อขับเคลื่อนเศรษฐกิจฐานรากของชุมชนได้และการสร้างอาชีพสร้างรายได้เพื่อให้ตรงตามความต้องการของประชาชนในพื้นที่อีกด้วย”นางธิวัลรัตน์กล่าวท้ายสุด
+++++++++++++++++++
กองเผยแพร่และประชาสัมพันธ์
21พฤศจิกายน2565
วันจันทร์ที่ 21 พฤศจิกายน 2565
พม. จัดประชุมคณะกรรมการคุ้มครองเด็กแห่งชาติ เร่งตรวจสอบสถานรองรับเด็กทั่วประเทศ ยึดประโยชน์สูงสุดของเด็ก
พม. จัดประชุมคณะกรรมการคุ้มครองเด็กแห่งชาติ เร่งตรวจสอบสถานรองรับเด็กทั่วประเทศ ยึดประโยชน์สูงสุดของเด็ก
วันที่ 15 พ.ย. 65เวลา 14.00 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ในฐานะประธานกรรมการคุ้มครองเด็กแห่งชาติ เปิดเผยว่า วันนี้ ที่ประชุมคณะกรรมการคุ้มครองเด็กแห่งชาติครั้งที่ 4/2565 ได้พิจารณาตามข้อสั่งการของนายกรัฐมนตรี (พลเอก ประยุทธ์ จันทร์โอชา) มอบหมายให้กระทรวง พม. และหน่วยงานที่เกี่ยวข้อง เร่งตรวจสอบการดำเนินงานของสถานรองรับเด็กทั่วประเทศ เพื่อให้สามารถดูแลเด็กได้อย่างถูกต้องตามมาตรฐานและกฎหมายที่กำหนด โดยตนได้สั่งการให้กระทรวง พม. โดยปลัดกระทรวง พม. (นายอนุกูล ปีดแก้ว) ดำเนินการสำรวจจำนวนและสถานการณ์การเลี้ยงดูเด็กของสถานรองรับเด็กตามพระราชบัญญัติคุ้มครองเด็ก พ.ศ. 2546 ในกรุงเทพมหานครและทุกจังหวัดทั่วประเทศ ซึ่งเป็นแนวทางสอดคล้องกับแผนปฏิบัติการด้านการเลี้ยงดูทดแทนในประเทศไทย ระยะที่ 1 (พ.ศ. 2565 - 2569) เรื่องการสนับสนุนการดำเนินงานการกำกับติดตามและประเมินผลการเลี้ยงดูทดแทนที่เป็นทางการ
นายจุติกล่าวต่อไปว่า ที่ประชุมได้มีการพิจารณาแนวทางการดำเนินงานของสถานรองรับเอกชน โดยให้ผู้ว่าราชการจังหวัดในฐานะประธานกรรมการคุ้มครองเด็กจังหวัด ทีม One Home พม. จังหวัด และองค์กรปกครองส่วนท้องถิ่น (อปท.) ดำเนินการตามแนวทาง โดยส่งเสริมให้ทุกภาคส่วนเข้ามามีส่วนร่วมในการดูแลเด็กร่วมกับรัฐ มุ่งเน้นการดูแลเด็กให้มีความเป็นอยู่ที่ดีและมีความปลอดภัย ในขณะเดียวกัน มีความจำเป็นที่ภาครัฐต้องเข้าไปกำกับดูแล เพื่อให้มั่นใจได้ว่าสถานรองรับเอกชนมีความสามารถในการดูแลเด็ก ซึ่งหากทำให้เด็กมีความเสี่ยงที่จะได้รับอันตรายหรือพัฒนาการที่ไม่เหมาะสม ภาครัฐต้องเข้าไปให้การคุ้มครองสวัสดิภาพเด็ก
นายจุติกล่าวต่อไปอีกว่า ที่ประชุมได้ให้กระทรวง พม. ร่วมกับคณะกรรมการคุ้มครองเด็กจังหวัดและคณะกรรมการคุ้มครองเด็กกรุงเทพมหานคร ดำเนินการตามแนวทาง ดังนี้ 1) จัดทำคู่มือการปฏิบัติงานและสื่อสารเพื่อให้สถานรองรับเด็กเอกชนเลี้ยงดูเด็กได้ตามมาตรฐานและกฎหมาย 2) สำรวจจำนวนและสถานการณ์ของสถานรองรับเด็กเอกชนที่รับใบอนุญาตและไม่ได้รับใบอนุญาต พร้อมทั้งส่งเสริมการขอจัดตั้งเป็นสถานรองรับเด็กเอกชนตามกฎหมายหรือจดแจ้ง เพื่อเข้าสู่ระบบฐานข้อมูลของภาครัฐ 3) จัดทำแผนพัฒนาบุคลากรและสถานรองรับเด็ก 4) กำหนดกลไกการติดตามการดำเนินงาน โดยทีมสหวิชาชีพของจังหวัดร่วมกับหน่วยงานที่เกี่ยวข้อง และรายงานต่อคณะกรรมการคุ้มครองเด็กจังหวัดเป็นระยะอย่างต่อเนื่อง และ 5) จัดให้มีระบบสนับสนุนการดำเนินงานต่างๆ
นายจุติกล่าวเพิ่มเติมว่า ทั้งนี้ ตนได้เน้นย้ำว่า รัฐต้องเข้าไปส่งเสริม สนับสนุน และตรวจสอบสถานรองรับเด็กเอกชน เพื่อให้มั่นใจได้ว่า เด็กได้รับการดูแลอย่างมีคุณภาพ เป็นไปตามมาตรฐาน ด้วยเป้าหมายคือ ให้เด็กได้รับการดูแลที่มีความปลอดภัยและมีพัฒนาการที่เหมาะสม โดยยึดประโยชน์สูงสุดของเด็กเป็นสำคัญ
วันจันทร์ที่ 21 พฤศจิกายน 2565
รัฐมนตรีว่าการกระทรวงยุติธรรม ประชุม คกก.ราชทัณฑ์ รับเป็นห่วงนักโทษกลับมาทำผิดซ้ำ เร่งเดินหน้านิคมอุตสาหกรรมราชทัณฑ์ สร้างโอกาสให้ผู้ต้องขังมีรายได้
รัฐมนตรีว่าการกระทรวงยุติธรรม ประชุม คกก.ราชทัณฑ์ รับเป็นห่วงนักโทษกลับมาทำผิดซ้ำ เร่งเดินหน้านิคมอุตสาหกรรมราชทัณฑ์ สร้างโอกาสให้ผู้ต้องขังมีรายได้ แนะใช้นักจิตวิทยาบำบัดเตรียมพร้อมก่อนปล่อย พร้อมตั้งเป้าลดแออัดขยายพื้นที่นอนให้ได้ 1.6 ตร.ม.
เมื่อวันที่ 21 พฤศจิกายน 2565 ที่กระทรวงยุติธรรม มีการประชุมคณะกรรมการราชทัณฑ์ ครั้งที่ 3/2565 โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย นายสหการณ์ เพ็ชรนรินทร์ รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ คณะกรรมการ และผู้ทรงคุณวุฒิเข้าร่วมการประชุม
นายสมศักดิ์ กล่าวว่า ตามข้อสั่งการของนายกรัฐมนตรี เกี่ยวกับการดำเนินการของกรมราชทัณฑ์ ให้มีการปรับปรุงพัฒนาการทำงานให้มีความเหมาะสม ซึ่งตนขอให้คณะกรรมการทุกท่านช่วยกันทำงานอย่างหนัก ในการเดินหน้าทุกโครงการ ขอให้ยึดประโยชน์ของผู้ต้องขัง ตามหลักสิทธิมนุษยชน สิ่งสำคัญเราต้องมุ่งมั่นสร้างนิคมอุตสาหกรรมราชทัณฑ์ให้สำเร็จ เพื่อให้ผู้ต้องขังมีงาน มีอาชีพรองรับ หลังพ้นโทษจะได้มีงานมีรายได้ ไม่กลับมากระทำผิดซ้ำอีก นอกจากนี้ จะยังเป็นการลดความแออัดของผู้ต้องขังภายในเรือนจำด้วย และตนขอให้ทางกรมราชทัณฑ์เดินหน้าเรื่องการลดความแออัดของผู้ต้องขังในเรือนจำ ซึ่งเมื่อตอนที่ตนมารับตำแหน่ง รมว.ยุติธรรม ผู้ต้องขังมีพื้นที่เรือนนอนเฉลี่ยคนละ 0.8 ตร.ม. โดยขณะนี้สามารถขยายได้เป็น 1.2 ตร.ม.แล้ว โดยเราวางเป้าหมายไว้ที่ 1.6 ตร.ม.ต่อคน
"คณะกรรมการในที่ประชุมมีการพูดคุยถึงนักโทษที่กระทำผิดซ้ำจะมีการป้องกันอย่างไรให้มีประสิทธิภาพ ซึ่งที่ประชุมได้เสนอให้มีการใช้นักจิตวิทยา เพื่อทำการประเมินและบำบัด และอีกเรื่องที่สำคัญคือการใช้กำไล EM เพื่อควบคุมติดตามผู้ที่กระทำผิดร้ายแรงภายหลังการปล่อยตัว 10 ปีตามกฎหมาย JSOC ซึ่งแม้ว่ากรมราชทัณฑ์จะต้องดูแลนักโทษที่กระทำผิด แต่เราก็ต้องทำตามหลักสากลและมีความรับผิดชอบต่อสังคม เราต้องมีการประเมินและเตรียมความพร้อมก่อนที่จะปล่อยผู้พ้นโทษออกไปสู่ชุมชน และจากงานที่มากขึ้นหากบุคลากรขอกรมไม่พอ ก็ขอให้เร่งดำเนินการเสนอต่อนายกรัฐมนตรี เพื่อพิจารณาจัดสรรกันต่อไป" นายสมศักดิ์ กล่าว
นายสมศักดิ์ กล่าวอีกว่า กรมราชทัณฑ์ได้กำหนด 6 เสาหลักสู่อนาคตราชทัณฑ์ คือ 1.การขับเคลื่อนโครงการพระราชทาน 2.การปฏิบัติต่อผู้ต้องขังตามมาตรฐานสากล 3.การปรับปรุงระบบทัณฑปฏิบัติให้สอดคล้องกับหลักทัณฑวิทยา 4.การสร้างความโปร่งใสโดยยึดหลักคุณธรรมและธรรมาภิบาล 5. การสร้างขวัญกำลังใจบุคลากรเจ้าหน้าที่ และ 6.การส่งต่อผู้พ้นโทษและลดการกระทำผิดซ้ำ ซึ่งการวางเป้าหมายดังกล่าวไว้ถือเป็นเรื่องที่ดีและขอให้ดำเนินการให้เรียบร้อยตามเป้าหมายที่วางไว้ ซึ่งที่ผ่านมาการทำงานของกรมราชทัณฑ์ถือว่าทำได้ดี ทั้งในเรื่องการลดความแออัดในเรือนจำ การพัฒนาฝึกอาชีพให้กับผู้ต้องขัง ซึ่งตนขอให้รักษามาตรฐานและพัฒนาในส่วนที่ขาดเพิ่มขึ้นไปอีก
วันจันทร์ที่ 21 พฤศจิกายน 2565
รมว.สุชาติ เผย ผลพวงนโยบายลุงตู่ช่วงโควิด ส่งผล IMF คาดจีดีพีไทยโต - อัตราว่างงานต่ำสุดในโลก
...
วันที่ 21 พฤศจิกายน 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่าถึงกรณีที่ IMF หรือ กองทุนการเงินระหว่างประเทศ ได้ออกรายงานคาดการณ์ GDP ปี 2023 ของประเทศต่างๆ ทั่วโลก ผลปรากฏว่า ประเทศไทย เป็นหนึ่งในไม่กี่ประเทศ ที่ IMF คาดการณ์ว่าเศรษฐกิจจะเติบโต มี GDP เป็นบวก คือ จาก 2.8 เป็น 3.7 โดยในเอเชีย มีเพียงไทยและจีน 3.2 เป็น 4.4 เท่านั้น ที่ IMF คาดการณ์ว่า GDP จะเป็นบวก ไม่นับฮ่องกงและมาเก๊า (ข้อมูลอ้างอิงจากกองทุนการเงินระหว่างประเทศ International Monetary Fund (IMF) ที่ได้วิเคราะห์แนวโน้มเศรษฐกิจโลก ฉบับเดือนตุลาคม 2565) ซึ่งเป็นผลมาจากการเปิดประเทศ ทำให้นักท่องเที่ยวไหลกลับเข้ามา รวมถึงการลงทุนขนาดใหญ่ที่รัฐบาลได้ไปเจรจาไว้ โดยเฉพาะ EEC และเสถียรภาพทางการคลังของประเทศด้วย
นายสุชาติ กล่าวต่อว่า สิ่งที่น่ายินดีอีกอย่างจากรายงานของ IMF ยังระบุว่า ไทยเป็นประเทศที่มีอัตราการว่างงาน "ต่ำที่สุดในโลก" แม้ในปีที่แล้วช่วงพีคของโควิด เรายังมีคนว่างงานเพียงร้อยละ 1.5 % ซึ่งเป็นรองเพียงคูเวตที่มีประชากรแค่ 4 ล้านคน และรวยกว่าเรามาก ที่ 1.3 % แต่ประเทศอื่นๆ ไม่มีใครแตะเลข 1 ได้เลย ส่วนปีนี้ลดลงมาเหลือ 1.0 % เป็นอันดับ 1 ของโลก และคาดว่าปีหน้าก็จะยังคงต่ำที่สุดของโลกได้อีก ที่ 1.0 % จากรายงานดังกล่าวถือเป็นผลพวงจากการขับเคลื่อนนโยบายต่าง ๆ ของรัฐบาลภายใต้การนำของท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่รักษาการจ้างงานและดูแลภาคแรงงานให้เข้มแข็งในช่วงสถานการณ์โควิด-19 อาทิ โครงการส่งเสริมและยกระดับการจ้างงานในธุรกิจ SMEs เพื่อลดปัญหาการว่างงาน โครงการแฟคทอรี่ แซนบ๊อก บนฐานแนวคิดเศรษฐศาสตร์และสาธารณสุข ตรวจ ควบคุม รักษา ดูแล การเปิดจุดตรวจโควิดแบบประจำจุดและตรวจเชิงรุกในโรงงาน เพื่อสร้างภูมิคุ้มกันให้ลูกจ้างให้ภาคเอกชนยังคงดำเนินธุรกิจต่อไปได้ สนับสนุนวัคซีนให้แก่ผู้ใช้แรงงาน จัดหาโรงพยาบาล Hospitel ในเครือข่ายประกันสังคม เป็นต้น ผลสัมฤทธิ์จากโครงการดังกล่าวทำให้โรงงานไม่มีการปิดตัวลง ภาคการผลิตส่งออกสูงสุดในรอบ 30 ปี ที่สำคัญทำให้ดึงดูดนักลงทุนชาวต่างชาติ อาทิ บริษัทญี่ปุ่นแห่งหนึ่งในจังหวัดพระนครศรีอยุธยา ที่ได้เข้าไปลงทุนทำธุรกิจใน 22 ประเทศ แต่มีเพียงสาขาในประเทศไทยเท่านั้นที่อยู่รอดในช่วงโควิด จึงตัดสินใจลงทุนในไทยเพิ่มอีก 3,600 ล้านบาท ซึ่งนักลงทุนเหล่านี้เชื่อมั่นในนโยบายของรัฐบาลไทยที่ดูแลผู้ประกอบการไทยและต่างชาติอย่างเท่าเทียม ทำให้บริษัทสนใจเข้ามาเปิดตลาดใหม่ๆ อยู่ตลอดเวลา
“ผลพวงจากการขับเคลื่อนนโยบายต่างๆ ของรัฐบาลช่วงโควิด-19 ที่ผ่านมา เป็นผลสำคัญที่จะช่วยสร้างความเชื่อมั่นของนักลงทุนให้กลับมาลงทุนและการเจรจาการค้าระหว่างประเทศเพิ่มขึ้น ซึ่งเชื่อว่าเศรษฐกิจไทยจะฟื้นตัวโดยเฉพาะการจ้างงานที่เติบโตอย่างรวดเร็ว” นายสุชาติ กล่าวท้ายสุด
วันจันทร์ที่ 21 พฤศจิกายน 2565
รัฐบาลจุดพลุ BCG  เวทีเอเปค ม. หอการค้าคาด การลงทุนตามมามากกว่า 6 แสนล้านบาท
รัฐบาลจุดพลุ BCG  เวทีเอเปค ม. หอการค้าคาด การลงทุนตามมามากกว่า 6 แสนล้านบาท
วันที่ 21 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากการที่ประเทศไทยได้ผลักดันให้เกิดการรับรอง “เป้าหมายกรุงเทพฯ” ว่าด้วยเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bangkok Goals on BCG Model) ในการประชุมผู้นำเขตเศรษฐกิจเอเปค ค.ศ. 2022 ได้สำเร็จ ซึ่งเป็นเป้าหมายสำคัญสูงสุดของการเป็นเจ้าภาพเอเปคของไทยในปีนี้ ถือเป็นกรอบการดำเนินการกำหนดเป้าหมายร่วมกันเพื่อให้ภูมิภาคเอเซีย-แปซิฟิก เจริญเติบโตอย่างเข้มแข็ง สมดุล มั่นคง และยั่งยืน โดยผ่านความร่วมมือ 4 ด้าน คือ 1) การจัดการผลกระทบของการเปลี่ยนแปลงสภาพภูมิอากาศและการไปสู่ความเป็นกลางทางคาร์บอนและการปล่อยก๊าซเรือนกระจกเป็นศูนย์ 2) การส่งเสริมการค้าและการลงทุนที่ยั่งยืนและครอบคลุม 3) การอนุรักษ์บริหารจัดการและการใช้ทรัพยากรธรรมชาติและสิ่งแวดล้อมอย่างยังยืน และ4) การบริหารจัดการขยะอย่างมีประสิทธิภาพและยั่งยืน
ขณะเดียวกัน ผลจากการจัดประชุมเอเปคครั้งนี้ ยังเป็นโอกาสแสดงศักยภาพของประเทศในการขับเคลื่อนเศรษฐกิจ BCG และสร้างความตื่นตัวแก่คนในสังคมถึงทิศทางการเดินหน้าของประเทศ ในส่วนของภาคเอกชนได้มีการขยายการลงทุนใน BCG ไปแล้ว ทั้งภาคการเกษตร อุตสาหกรรม และบริการ อาทิ การลดการปล่อยก๊าซเรือนกระจกผ่านการใช้นวัตกรรม การใช้พลังงานสะอาด การแปรรูปสินค้าเกษตรเป็นสินค้ามูลค่าสูง อาทิ อาหารเพื่อสุขภาพ ยาสมุนไพร เครื่องสำอางพลังงาน เป็นต้น ความสำเร็จดังกล่าว บางส่วนได้นำมาเผยแพร่ในงานประชุมเอเปค ซึ่งเป็นการสร้างความมั่นใจและดึงดูดนักลงทุนต่างชาติให้มาลงทุนในประเทศไทยโดยเฉพาะอย่างยิ่งในสาขาที่เกี่ยวข้องกับ BCG ควบคู่ไปกับมาตรการส่งเสริมการลงทุนในพื้นที่เขตพัฒนาเศรษฐกิจ EEC
รองโฆษกประจำสำนักนายกรัฐมนตรี กล่าวต่อว่า ภาคเอกชนชื่นชมและพอใจกับความสำเร็จในการผลักดัน BCG ของรัฐบาล และรัฐบาลก็พร้อมที่จะรับฟังความเห็นและข้อเสนอแนะจากทุกภาคส่วนในการเดินหน้าต่อไปให้เกิดผลสำเร็จอย่างกว้างวาง ทั้งนี้ มีการประเมินจาก ศูนย์ศึกษาการค้าระหว่างประเทศ มหาวิทยาลัยหอการค้าไทยว่า ผลจากการประชุมเอเปคจะกระตุ้นเศรษฐกิจไทยขยายตัว โดยเฉพาะการลงทุนที่จะเกิดขึ้นตามมา ภายใต้นโยบาย BCG มากกว่า 6 แสนล้านบาท ครอบคลุมทุกกิจกรรมการผลิต เช่น เกษตรกรรม อุตสาหกรรม ป่าไม้ ปศุสัตว์ เหมืองแร่ ก๊าซธรรมชาติ ขนส่ง บริการธุรกิจ ค้าส่งค้าปลีก โรงแรมที่พัก เป็นต้น
“รัฐบาลมุ่งมั่นผลักดันความร่วมมือผ่านโมเดลเศรษฐกิจ BCG ให้เกิดผลอย่างเป็นรูปธรรมทั้งในประเทศและในกลุ่มเอเปค สำหรับการขับเคลื่อนภายในประเทศ รัฐบาลมีคณะกรรมการบริหารการพัฒนาเศรษฐกิจชีวภาพเศรษฐกิจ-หมุนเวียน-เศรษฐกิจสีเขียว นายกรัฐมนตรีเป็นประธาน ทำหน้าที่กำหนดแนวทางและยุทธศาสตร์การขับเคลื่อน BCG และติดตามความก้าวหน้าของการดำเนินงานต่าง ๆ พร้อมพิจารณาข้อเสนอแนะจากภาพส่วนต่าง ๆ เพื่อให้ BCG นำไปสู่การเติบโตทางเศรษฐกิจที่ยั่งยืนและครอบคลุมอย่างแท้จริง” นางสาวรัชดา กล่าว
วันอาทิตย์ที่ 20 พฤศจิกายน 2565
รมว.สุชาติ จับมือ มูลนิธิยังมีเรา กองทัพเรือ ส่งมอบพระบรมสาทิสลักษณ์ ‘สตรีทอาร์ต คิงภูมิพล’ จ.ชลบุรี
รมว.สุชาติ จับมือ มูลนิธิยังมีเรา กองทัพเรือ ส่งมอบพระบรมสาทิสลักษณ์ ‘สตรีทอาร์ต คิงภูมิพล’ จ.ชลบุรี
วันที่20พฤศจิกายน2565นายสุชาติชมกลิ่นรัฐมนตรีว่าการกระทรวงแรงงานเป็นประธานกิจกรรมส่งมอบพระบรมสาทิสลักษณ์โครงการสตรีทอาร์ตคิงภูมิพลศิลปะแห่งรักและศรัทธามหาราชาภูมิพลโดยมีพล.ร.อ.เชิงชายชมเชิงแพทย์ผู้บัญชาการทหารเรือนายธวัชชัยศรีทองผู้ว่าราชการจังหวัดชลบุรีนายชยธรธนวรเจตประธานมูลนิธิยังมีเราผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานจังหวัดชลบุรีและผู้แทนหน่วยงานที่เกี่ยวข้องร่วมให้การต้อนรับณบริเวณอาคารแบดมินตันกองเรือยุทธการอ.สัตหีบจ.ชลบุรี
นายสุชาติกล่าวว่าตามที่กระทรวงแรงงานได้ร่วมกับสถานีโทรทัศน์ท็อปนิวส์มูลนิธิยังมีเราโครงการStreet Art King Bhumibolของทีมวาดพระบรมสาทิสลักษณ์ในหลวงรัชกาลที่9โดยมีครูอะไหล่เป็นหัวหน้าทีมวาดนั้นเพื่อร่วมกันผลักดันความฝันที่อยากจะเห็นภาพพระบรมสาทิสลักษณ์ในหลวงรัชกาลที่9ให้เกิดขึ้นทั่วประเทศและกระทรวงแรงงานได้ความสำคัญกับโครงการดังกล่าวที่แสดงออกถึงความจงรักภักดีสำนึกในพระมหากรุณาธิคุณต่อสถาบันพระมหากษัตริย์รวมทั้งสร้างความสมัครสมานสามัคคีให้เป็นอันหนึ่งอันเดียวกันของคนไทยทั้งชาติ
นายสุชาติกล่าวต่อว่าสำหรับที่จังหวัดชลบุรีในส่วนของกระทรวงแรงงานผมได้ให้สถาบันพัฒนาฝีมือแรงงาน3ชลบุรีได้เข้ามาสนับสนุนเตรียมความพร้อมของผนังกำแพงกับกองเรือยุทธการโดยเปิดฝึกอบรมโครงการ“สตรีทอาร์ตคิงภูมิพล”หลักสูตรสาขาช่างสีอาคารระหว่างวันที่8 -12พฤศจิกายน2565ที่ผ่านมาให้กับอาสาสมัครแรงงานชาวบ้านและทหารที่กองเรือยุทธการเพื่อให้มีความรู้เกี่ยวกับการทาสีผนังอาคารทักษะการโป๊วกำแพงการซ่อมแซมรอยร้าวบางส่วนก่อนที่ลงสีรองพื้นทาสีจริงและเก็บรายละเอียดที่พื้นผนังกำแพงเพื่อเตรียมความพร้อมก่อนสำหรับให้ศิลปินได้รังสรรค์ผลงานวาดพระบรมสาทิสลักษณ์จนแล้วเสร็จและได้ส่งมอบร่วมกันในวันนี้
“กระทรวงแรงงานขอขอบคุณมูลนิธิยังมีเราสถานีข่าวท็อปส์นิวส์ทีมงานสตรีทอาร์ตคิงภูมิพลกองเรือยุทธการกองทัพเรือผู้ว่าราชการจังหวัดชลบุรีอาสาสมัครแรงงานและทุกหน่วยงานที่เกี่ยวข้องที่สำคัญขอชื่นชมศิลปินทุกท่านที่ได้รังสรรค์ผลงานจนทำให้กิจกรรมในครั้งนี้ประสบความสำเร็จลุล่วงด้วยดีซึ่งเป็นกิจกรรมที่ได้แสดงออกถึงความจงรักภักดีและสำนึกในพระมหากรุณาธิคุณต่อสถาบันพระมหากษัตริย์และพระบรมวงศานุวงษ์ตลอดจนการสร้างจิตสำนึกให้คนไทยรู้จักการให้แบ่งปันมีความเสียสละมีเมตตาต่อผู้อื่นและทำงานโดยไม่หวังผลตอบแทน”นายสุชาติกล่าวท้ายสุด
สำหรับโครงการสตรีทอาร์ตคิงภูมิพลศิลปะแห่งรักและศรัทธามหาราชาภูมิพลปัจจุบันได้ดำเนินการไปแล้ว15จังหวัดที่เหลืออีก62จังหวัดจะทยอยดำเนินการให้ครบทุกจังหวัดทั่วประเทศต่อไป
+++++++++++++++++++
กองเผยแพร่และประชาสัมพันธ์
20พฤศจิกายน2565